CELEX: 32006D0693
Language: lv
Date: 2006-10-13 00:00:00
Title: 2006/693/EK: Komisijas Lēmums ( 2006. gada 13. oktobris ), ar ko groza Lēmumu 2005/393/EK attiecībā uz nosacījumiem, ko piemēro pārvadājumiem no aizliegtajām zonām vai caur tām saistībā ar infekciozo katarālo drudzi (izziņots ar dokumenta numuru K(2006) 4813)   (Dokuments attiecas uz EEZ)

14.10.2006   
            
            
               LV
            
            
               Eiropas Savienības Oficiālais Vēstnesis
            
            
               L 283/52
            
         
      KOMISIJAS LĒMUMS
   
   (2006. gada 13. oktobris),
   ar ko groza Lēmumu 2005/393/EK attiecībā uz nosacījumiem, ko piemēro pārvadājumiem no aizliegtajām zonām vai caur tām saistībā ar infekciozo katarālo drudzi
   (izziņots ar dokumenta numuru K(2006) 4813)
   (Dokuments attiecas uz EEZ)
   (2006/693/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2000. gada 20. novembra Direktīvu 2000/75/EK, ar ko paredz īpašus noteikumus infekciozā katarālā drudža kontrolei un apkarošanai (1), un jo īpaši tās 6. panta 1. punkta otro daļu, 8. panta 3. punktu, 11. un 12. pantu un 19. panta otro daļu,
   tā kā:
   
               (1)
            
            
               Direktīvā 2000/75/EK ir noteikti kontroles noteikumi un pasākumi, lai apkarotu infekciozo katarālo drudzi Kopienā, ieskaitot aizsardzības un uzraudzības zonu izveidi un aizliegumu izvest dzīvniekus no šīm zonām.
            
         
               (2)
            
            
               Ar Komisijas 2005. gada 23. maija Lēmumu 2005/393/EK par aizsardzības un uzraudzības zonām saistībā ar infekciozo katarālo drudzi un par nosacījumiem, ko piemēro pārvadājumiem no šīm zonām vai caur tām (2), paredzēts norobežot vispārējās ģeogrāfiskās teritorijas, kurās dalībvalstīm jāizveido aizsardzības un uzraudzības zonas (“aizliegtās zonas”) attiecībā uz infekciozo katarālo drudzi.
            
         
               (3)
            
            
               Ja lauku saimniecībā oficiāli tiek apstiprināts infekciozā katarālā drudža gadījums, Direktīva 2000/75/EK paredz konkrētus ierobežojumus, ko piemēro 20 km rādiusā ap inficēto lauku saimniecību. Šie ierobežojumi ietver aizliegumu pārvadāt uzņēmīgos dzīvniekus no vai uz tām lauku saimniecībām, kas atrodas šajā rādiusā (“pārvadāšanas aizliegums”). Šajā direktīvā ir paredzētas atkāpes no pārvadāšanas aizlieguma attiecībā uz dzīvnieku pārvadājumiem aizsardzības zonā.
            
         
               (4)
            
            
               Tādēļ jāatļauj dzīvnieku pārvadājumi aizliegtajā zonā tiešai transportēšanai uz kautuvi no saimniecībām, kam piemēro pārvadāšanas aizliegumu. Tāpēc, lai atļautu šādus pārvadājumus, Lēmums 2005/393/EK attiecīgi jāgroza.
            
         
               (5)
            
            
               Turklāt, ņemot vērā konkrētu lauksaimniecības praksi, ir atbilstoši paredzēt īpašus nosacījumus, lai mazinātu vīrusa izplatības risku, pārvadājot dzīvniekus no lauku saimniecībām, kam piemēro pārvadāšanas aizliegumu, uz konkrētām lauku saimniecībām aizliegtajā zonā, no kurām tos var izvest tikai nokaušanai. Tāpēc jāgroza Lēmums 2005/393/EK, lai paredzētu šādus nosacījumus.
            
         
               (6)
            
            
               Lēmuma 2005/393/EK 4. pantā patlaban paredzēts, ka kompetentā iestāde var atbrīvot no izvešanas aizlieguma tādu dzīvnieku iekšzemes pārvadājumus no aizliegtās zonas, kas paredzēti tūlītējai nokaušanai tajā pašā dalībvalstī, katrā atsevišķā gadījumā veicot riska novērtējumu un piemērojot konkrētus nosacījumus. Tomēr patlaban šis noteikums neparedz, ka atbrīvojums no izvešanas aizlieguma ir jāsaista ar riska novērtējuma pozitīvu rezultātu. Tādēļ ir lietderīgi un pārredzamāk pieprasīt, lai šādus atbrīvojumus piešķirtu, ja riska novērtējuma rezultāts ir pozitīvs.
            
         
               (7)
            
            
               Patlaban Lēmuma 2005/393/EK 5. panta 1. punktā paredzēts, ka atbrīvojums no izvešanas aizlieguma attiecībā uz dzīvniekiem, ko izved no aizliegtās zonās Kopienas iekšējai tirdzniecībai, ietver dzīvnieku veselības nosacījumus attiecībā uz iekšzemes pārvadājumiem uz lauku saimniecību, kā noteikts lēmuma 3. pantā, un galamērķa dalībvalsts iepriekšēju apstiprinājumu.
            
         
               (8)
            
            
               Lai nodrošinātu atbilstību, Lēmuma 2005/393/EK 4. pantā izklāstītos dzīvnieku veselības nosacījumus par nokaušanai paredzēto dzīvnieku iekšzemes pārvadājumu atbrīvojumu no izvešanas aizlieguma, un galamērķa dalībvalsts iepriekšēju apstiprinājumu piemēro arī atbrīvojumam no izvešanas aizlieguma attiecībā uz to dzīvnieku iekšzemes pārvadājumiem, kas paredzēti nokaušanai citā dalībvalstī.
            
         
               (9)
            
            
               Lēmuma 2005/393/EK II pielikuma noteikumiem par tādu sugu dzīvu dzīvnieku, kuri ir uzņēmīgi pret infekciozo katarālo drudzi, un to spermas, olšūnu un embriju pārvadājumiem no aizliegtajām zonām jāatbilst nosacījumiem, kuri izklāstīti Starptautiskā epizootiju biroja (OIE) Sauszemes dzīvnieku veselības kodeksa 2.2.13. nodaļā.
            
         
               (10)
            
            
               Kopienas iekšējai tirdzniecībai ar sasaldētu spermu atbilstoši nosacījumiem, kas izklāstīti Lēmuma 2005/393/EK II pielikumā, nav vajadzīgs galamērķa dalībvalsts iepriekšējs pārvadājuma apstiprinājums, jo testos pēc spermas ievākšanas var neapšaubāmi noteikt, vai donordzīvnieks nav slims.
            
         
               (11)
            
            
               Francija un Vācija informēja Komisiju par nepieciešamību pielāgot ar šīm dalībvalstīm saistīto aizliegto zonu. Tādējādi ir atbilstīgi grozīt Lēmuma 2005/393/EK I pielikumu.
            
         
               (12)
            
            
               Tāpēc attiecīgi jāgroza Lēmums 2005/393/EK.
            
         
               (13)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Lēmumu 2005/393/EK groza šādi:
   
               1)
            
            
               Lēmuma 2.a pantu aizstāj ar šādu tekstu:
               “2. pantsa
               Atkāpe no pārvadāšanas aizlieguma
               Atkāpjoties no Direktīvas 2000/75/EK 6. panta 1. punkta c) apakšpunkta, no pārvadāšanas aizlieguma atbrīvo šādu dzīvnieku pārvadājumus:
               
                           a)
                        
                        
                           dzīvnieki, kas paredzēti tiešai transportēšanai uz kautuvi, kura atrodas aizliegtajā zonā ap nosūtītāju saimniecību;
                        
                     
                           b)
                        
                        
                           dzīvnieki, kas nosūtīti uz saimniecību, kura atrodas aizliegtajā zonā ap nosūtītāju saimniecību, un
                           
                                       i)
                                    
                                    
                                       20 km rādiusā ap inficēto saimniecību vai
                                    
                                 
                                       ii)
                                    
                                    
                                       ārpus 20 km rādiusa ap inficēto saimniecību, piemērojot:
                                       
                                                   —
                                                
                                                
                                                   iepriekšēju apstiprinājumu un atbilstību dzīvnieku veselības garantijām, ko pieprasa kompetentās iestādes nosūtīšanas un galamērķa saimniecību atrašanās vietā attiecībā uz pasākumiem pret infekciozā katarālā drudža vīrusa izplatību, un aizsardzību pret slimības izplatītājiem, vai
                                                
                                             
                                                   —
                                                
                                                
                                                   aģentu noteikšanas testu ar negatīvu rezultātu, kā noteikts II pielikuma A iedaļas 1. punkta c) apakšpunktā, paraugam, kas 48 stundu laikā pēc nosūtīšanas ņemts no attiecīgā dzīvnieka, kas jāaizsargā no slimības izplatītājiem vismaz parauga ņemšanas laikā un kuru nedrīkst izvest no galamērķa saimniecības, izņemot tieši uz nokaušanu.”
                                                
                                             
                                 
                     
         
               2)
            
            
               3. panta 3. punkta ievaddaļu aizstāj ar šādu tekstu:
               “Ja epidemioloģiski atbilstīgā aizliegto zonu teritorijā pēc slimības pārnēsātāja aktivitātes beigām ir pagājušas vairāk nekā 40 dienas, kompetentā iestāde atbrīvo no izvešanas aizlieguma šādus iekšzemes pārvadājumus:”
            
         
               3)
            
            
               4. panta ievaddaļu un a) punkta ievaddaļu aizstāj ar šādu tekstu:
               “Kompetentā iestāde atbrīvo no izvešanas aizlieguma tādu dzīvnieku pārvadājumus no aizliegtās zonas, kas paredzēti tūlītējai nokaušanai tajā pašā dalībvalstī, ja:
               
                           a)
                        
                        
                           katrā atsevišķā gadījumā ir veikts riska novērtējums, iegūstot pozitīvus rezultātus attiecībā uz dzīvnieku un slimības pārnēsātāju iespējamo saskari laikā, kad notiek pārvešana uz kautuvi, ņemot vērā:”
                        
                     
         
               4)
            
            
               Lēmuma 5. pantu groza šādi:
               
                           a)
                        
                        
                           Minētā panta 1. punktu aizstāj ar šādu tekstu:
                           “1.   Dzīvnieku, to spermas, olšūnu un embriju pārvadājumus, ko veic no aizliegtajām zonām, kompetentā iestāde Kopienas iekšējās tirdzniecības nolūkā atbrīvo no izvešanas aizlieguma, ja:
                           
                                       a)
                                    
                                    
                                       dzīvnieki, to sperma, olšūnas un embriji atbilst 3. vai 4. pantā izklāstītajiem nosacījumiem; un
                                    
                                 
                                       b)
                                    
                                    
                                       galamērķa dalībvalsts pirms pārvadājuma dod piekrišanu, izņemot attiecībā uz saldētu spermu.”
                                    
                                 
                     
                           b)
                        
                        
                           Pievieno šādu 3. punktu:
                           “3.   Šo pantu nepiemēro dzīvnieku pārvadājumiem saskaņā ar 2.a pantā paredzēto atkāpi.”
                        
                     
         
               5)
            
            
               Lēmuma I un II pielikumu groza saskaņā ar šā lēmuma pielikumu.
            
         2. pants
   Šis lēmums ir adresēts dalībvalstīm.
   
      Briselē, 2006. gada 13. oktobrī
      
         
            Komisijas vārdā —
         
            Komisijas loceklis
         
         Markos KYPRIANOU
         
      
   
   
      (1)  OV L 327, 22.12.2000., 74. lpp. Direktīvā grozījumi izdarīti ar 2003. gada Pievienošanās aktu.
   
      (2)  OV L 130, 24.5.2005., 22. lpp. Lēmumā jaunākie grozījumi izdarīti ar Lēmumu 2006/633/EK (OV L 258, 21.9.2006., 7. lpp.).
   
      PIELIKUMS
      I.   Šādi groza Lēmuma 2005/393/EK I pielikumu:
      
                  1)
               
               
                  Ar šādu tekstu aizstāj aizliegto zonu sarakstu F zonā (8. serotips) attiecībā uz Vāciju:
                  “Vācija
                  Hessen
                  
                     Gesamtes Landesgebiet
                  
                  Niedersachsen
                  
                              —
                           
                           
                              
                                 Im Landkreis Ammerland: Apen, Edewecht, Westerstede, Bad Zwischenahn
                              
                           
                        
                              —
                           
                           
                              
                                 Im Landkreis Aurich: Krummhörn, Hinte, Ihlow
                              
                           
                        
                              —
                           
                           
                              
                                 Landkreis Cloppenburg
                              
                           
                        
                              —
                           
                           
                              
                                 Im Landkreis Diepholz: Stemshorn, Quernheim, Brockum, Marl, Hüde, Lembruch, Diepholz, Wetschen, Rehden, Hemsloh, Wagenfeld, Bahrenborstel, Kirchdorf, Varrel, Barver, Drebber, Dickel, Freistatt, Wehrlbleck, Barenburg, Maasen, Borstel, Sulingen, Eydelstedt, Barnstorf, Drentwede, Ehrenburg, Scholen, Schwaförden, Mellinghausen, Siedenburg, Staffhorst, Asendorf, Engeln, Affinghausen, Sudwalde, Neuenkirchen, Twistringen, Bassum, Lemförde
                              
                           
                        
                              —
                           
                           
                              
                                 Stadt Emden
                              
                           
                        
                              —
                           
                           
                              
                                 Landkreis Emsland
                              
                           
                        
                              —
                           
                           
                              
                                 Im Landkreis Göttingen: Staufenberg, Hannoversch-Münden, Bühren, Scheden, Jühnde, Friedland, Gleichen, Rosdorf, Niemetal, Dransfeld, Landolfshausen, Waake, Ebergötzen, Wollbrandshausen, Krebeck, Bovenden, Göttingen, Adelebsen
                           
                        
                              —
                           
                           
                              
                                 Landkreis Grafschaft Bentheim
                              
                           
                        
                              —
                           
                           
                              
                                 Landkreis Hameln-Pyrmont
                              
                           
                        
                              —
                           
                           
                              
                                 In der Region Hannover: Springe, Pattensen, Wenningen, Hemmingen, Laatzen, Ronnenberg, Gehrden, Barsinghausen, Seelze, Stadt Hannover, Garbsen, Wunstorf, Neustadt am Rübenberge
                              
                           
                        
                              —
                           
                           
                              
                                 Im Landkreis Hildesheim: Landwehr, Freden, Winzenburg, Everode, Lamspringe, Neuhof, Woltershausen, Harbarnsen, Selem, Adenstedt, Alfeld, Coppengrave, Duingen, Weenzen, Hoyershausen, Brüggen, Eberholzen, Westfeld, Almstedt, Bad Salzdetfurth, Sibbesse, Rheden, Banteln, Eime, Marienhagen, Elze, Gronau an der Leine, Despetal, Diekholzen, Stadt Hildesheim, Betheln, Nordstemmen, Giesen, Sarstedt
                              
                           
                        
                              —
                           
                           
                              
                                 Landkreis Holzminden
                              
                           
                        
                              —
                           
                           
                              
                                 Im Landkreis Leer: Moormerland; Hesel, Uplengen, Jemgum; Leer, Holtland; Brinkum, Nortmoor, Filsum; Detern, Ostrhauderfehn, Rhauderfehn, Westoverledingen, Weener, Bunde
                              
                           
                        
                              —
                           
                           
                              
                                 Im Landkreis Nienburg (Weser): Diepenau, Warmsen, Raddestorf, Uchte, Stolzenau, Steyerberg, Leese, Rehburg-Loccum, Landesbergen, Husum, Linsburg, Estorf, Binnen, Pennigsehl, Wietzen, Marklohe, Nienburg, Stöckse, Drakenburg, Balge, Warpe, Liebenau
                              
                           
                        
                              —
                           
                           
                              
                                 Im Landkreis Northeim: Bodenfelde, Uslar, Hardegsen, Nörten-Hardenberg, Katlenburg-Lindau, Northeim, Moringen, Solling, Dassel, Einbeck, Kreiensen, Kalefeld, Bad Gandersheim
                              
                           
                        
                              —
                           
                           
                              
                                 Im Landkreis Oldenburg: Großenkneten, Wildeshausen, Dötlingen, Colnrade, Winkelsett, Beckeln, Harpstedt, Wardenburg, Hatten, Dünsen
                              
                           
                        
                              —
                           
                           
                              
                                 Landkreis Osnabrück
                              
                           
                        
                              —
                           
                           
                              
                                 Stadt Osnabrück
                              
                           
                        
                              —
                           
                           
                              
                                 Landkreis Schaumburg
                              
                           
                        
                              —
                           
                           
                              
                                 Landkreis Vechta
                              
                           
                        Nordrhein-Westfalen
                  
                     Gesamtes Landesgebiet
                  
                  Rheinland-Pfalz
                  
                     Gesamtes Landesgebiet
                  
                  Saarland
                  
                     Gesamtes Landesgebiet.”
               
            
                  2)
               
               
                  Ar šādu tekstu aizstāj aizliegto zonu sarakstu F zonā (8. serotips) attiecībā uz Franciju:
                  “Francija:
                  Aizsardzības zona:
                  
                              —
                           
                           
                              
                                 Department of Ardennes
                              
                           
                        
                              —
                           
                           
                              
                                 Department of Aisne: arrondissements of Laon, Saint-Quentin, Soissons, Vervins
                              
                           
                        
                              —
                           
                           
                              
                                 Department of Marne: arrondissements of Reims, Châlons-en-Champagne, Sainte-Menehould, Vitry-le-François
                              
                           
                        
                              —
                           
                           
                              
                                 Department of Meurthe-et-Moselle: arrondissement of Briey
                              
                           
                        
                              —
                           
                           
                              
                                 Department of Meuse
                              
                           
                        
                              —
                           
                           
                              
                                 Department of Moselle: arrondissements of Metz-ville, Metz-campagne, Thionville-est, Thionville-ouest
                              
                           
                        
                              —
                           
                           
                              
                                 Department of Nord
                              
                           
                        
                              —
                           
                           
                              
                                 Department of Pas-de-Calais
                              
                           
                        
                              —
                           
                           
                              
                                 Department of Somme: arrondissements of Péronne
                              
                           
                        Uzraudzības zona:
                  
                              —
                           
                           
                              
                                 Department of Aube
                              
                           
                        
                              —
                           
                           
                              
                                 Department of Aisne: arrondissement of Château-Thierry
                              
                           
                        
                              —
                           
                           
                              
                                 Department of Marne: arrondissement of Epernay
                              
                           
                        
                              —
                           
                           
                              
                                 Department of Haute-Marne: arrondissements of Saint-Dizier, Chaumont
                              
                           
                        
                              —
                           
                           
                              
                                 Department of Meurthe-et-Moselle: arrondissements of Toul, Nancy, Lunéville
                              
                           
                        
                              —
                           
                           
                              
                                 Department of Moselle: arrondissements of Boulay-Moselle, Château-Salins, Forbach
                              
                           
                        
                              —
                           
                           
                              
                                 Department of Oise: arrondissements of Clermont, Compiègne, Senlis
                              
                           
                        
                              —
                           
                           
                              
                                 Department of Seine-et-Marne: arrondissements of Meaux, Provins
                              
                           
                        
                              —
                           
                           
                              
                                 Department of Somme : arrondissements of d'Abbeville, d'Amiens, de Montdidier
                              
                           
                        
                              —
                           
                           
                              
                                 Department of Vosges: arrondissement of Neufchâteau”
                           
                        
            II.   Ar šādu tekstu aizstāj Lēmuma 2005/393/EK II pielikumu.
      
         
            “II PIELIKUMS
            (saskaņā ar 3. panta 1. punktu)
            A.   Dzīvi atgremotāji
            1)   Līdz nosūtīšanai dzīvi atgremotāji jāaizsargā no Culicoides ģints kukaiņiem, kas var pārnēsāt infekciozā katarālā drudža vīrusu, vismaz:
            
                        a)
                     
                     
                        60 dienas; vai
                     
                  
                        b)
                     
                     
                        28 dienas un šajā laikposmā atbilstoši OIE Sauszemes dzīvnieku rokasgrāmatai tiem tiek veikts seroloģiskais tests, lai noteiktu infekciozā katarālā drudža vīrusa grupas antivielas ar negatīvu rezultātu, un šāds tests tie veikts vismaz 28 dienas pēc dienas, kurā sākta aizsardzība pret saskari ar slimības pārnēsātājiem; vai
                     
                  
                        c)
                     
                     
                        14 dienas un šajā laikposmā atbilstoši OIE Sauszemes dzīvnieku rokasgrāmatai tiem tiek veikts aģenta noteikšanas tests ar negatīvu rezultātu, un šāds tests tiek veikts vismaz 14 dienas pēc dienas, kurā uzsākta aizsardzība pret saskari ar slimības pārnēsātājiem.
                     
                  2)   Dzīvi atgremotāji jāpasargā no Culicoides ģints kukaiņiem pārvadāšanas laikā līdz galamērķim.
            B.   Atgremotāju sperma
            1)   Spermu iegūst no donordzīvniekiem, kas:
            
                        a)
                     
                     
                        vismaz 60 dienas līdz spermas ievākšanai, kā arī spermas ievākšanas laikā tiek aizsargāti no Culicoides ģints kukaiņiem, kas var pārnēsāt infekciozā katarālā drudža vīrusu; vai
                     
                  
                        b)
                     
                     
                        vismaz reizi 60 dienās spermas ievākšanas laikā un laikā no 21. līdz 60. dienai pēc pēdējās ievākšanas reizes, atbilstoši OIE Sauszemes dzīvnieku rokasgrāmatai ir pakļauti seroloģiskam testam, lai noteiktu infekciozā katarālā drudža vīrusa grupas antivielas ar negatīvu rezultātu; vai
                     
                  
                        c)
                     
                     
                        atbilstoši OIB Sauszemes dzīvnieku rokasgrāmatai ir pakļauti aģenta noteikšanas testam, ko veic asins paraugiem, kas iegūti:
                        
                                    i)
                                 
                                 
                                    spermas ievākšanas sākumā un beigās un
                                 
                              
                                    ii)
                                 
                                 
                                    spermas ievākšanas laikā
                                    
                                                —
                                             
                                             
                                                vismaz reizi 7 dienās, veicot vīrusa izolēšanas testu, vai
                                             
                                          
                                                —
                                             
                                             
                                                vismaz reizi 28 dienās, veicot polimerāzes ķēdes reakcijas testu.
                                             
                                          
                              
                  2)   Svaigu spermu iegūst no vīriešu kārtas donordzīvniekiem, kas vismaz 30 dienas pirms spermas ievākšanas un tās laikā ir aizsargāti no Culicoides ģints kukaiņiem un kuriem
            
                        a)
                     
                     
                        pirms pirmās ievākšanas un reizi 28 dienās spermas ievākšanas laikā, kā arī 28 dienas pēc pēdējās ievākšanas reizes, atbilstoši OIE Sauszemes dzīvnieku rokasgrāmatai ir veikts seroloģiskais tests ar negatīvu rezultātu; vai
                     
                  
                        b)
                     
                     
                        atbilstoši OIE Sauszemes dzīvnieku rokasgrāmatai ir veikts aģenta noteikšanas tests, ko veic asins paraugiem, kas iegūti:
                        
                                    i)
                                 
                                 
                                    spermas ievākšanas sākumā un beigās un 7 dienas pēc pēdējās spermas ievākšanas reizes un
                                 
                              
                                    ii)
                                 
                                 
                                    spermas ievākšanas laikā
                                    
                                                —
                                             
                                             
                                                vismaz reizi 7 dienās, veicot vīrusa izolēšanas testu, vai
                                             
                                          
                                                —
                                             
                                             
                                                vismaz reizi 28 dienās, veicot polimerāzes ķēdes reakcijas testu.
                                             
                                          
                              
                  3)   Saldētu spermu iegūst no vīriešu kārtas donordzīvniekiem, kuriem atbilstoši OIE Sauszemes dzīvnieku rokasgrāmatai ir veikts seroloģiskais tests, lai noteiktu infekciozā katarālā drudža vīrusa grupas antivielas ar negatīvu rezultātu, un šo testu veic paraugam, kas ņemt no 21. līdz 30. dienai pēc spermas ievākšanas obligātā uzglabāšanas periodā saskaņā ar Direktīvas 88/407/EEK (1) C pielikuma 1. punkta f) apakšpunktu vai Direktīvas 92/65/EEK (2) D pielikuma III nodaļas g) punktu.
            4)   Sieviešu kārtas atgremotājus novēro to izcelsmes saimniecībā vismaz 28 dienas pēc apsēklošanas ar svaigu spermu, kas minēta 1. un 2. punktā.
            C.   Atgremotāju olšūnas un embriji
            1)   In vivo iegūti liellopu embriji jāievāc atbilstoši Direktīvai 89/556/EEK (3).
            2)   In vivo iegūti atgremotāju, kas nav liellopi, embriji un in vitro iegūti liellopu embriji jāievāc no sieviešu kārtas donordzīvniekiem, kuri
            
                        a)
                     
                     
                        vismaz 60 dienas līdz embriju/olšūnu ievākšanai un tās laikā tiek aizsargāti no Culicoides ģints kukaiņiem, kas var pārnēsāt infekciozā katarālā drudža vīrusu; vai
                     
                  
                        b)
                     
                     
                        laikā no 21. līdz 60. dienai pēc embriju/olšūnu ievākšanas atbilstoši OIE Sauszemes dzīvnieku rokasgrāmatai ir pakļauti seroloģiskam testam, lai noteiktu infekciozā katarālā drudža vīrusa grupas antivielas ar negatīvu rezultātu; vai
                     
                  
                        c)
                     
                     
                        atbilstoši OIE Sauszemes dzīvnieku rokasgrāmatai ir pakļauti aģenta noteikšanas testam ar negatīvu rezultātu, ko veic asins paraugam, kas iegūts embriju/olšūnu ievākšanas dienā.
                     
                  
      
      
         (1)  OV L 194, 22.7.1988., 10. lpp.
      
         (2)  OV L 268, 14.9.1992., 54. lpp.
      
         (3)  OV L 302, 19.10.1989., 1. lpp.”